
                                              Nr.23/143/2011
P.L.x 261/2011
BIROUL PERMANENT
AL

CAMEREI DEPUTAŢILOR



Vă înaintăm, alăturat, Raportul asupra propunerii legislative pentru completarea art.28 din Ordonanţa de urgenţă a Guvernului nr.109/2005 privind transporturile rutiere, transmisă cu adresa nr.P.l.x 261 din 9 mai 2011.



În raport de obiectul şi conţinutul său, propunerea legislativă face parte din categoria legilor ordinare.

PREŞEDINTE,

Iulian Iancu

 Nr.23/143/2011
P.L.x 261/2011
R A P O R T

asupra propunerii legislative pentru completarea art.28 din Ordonanţa

de urgenţă a Guvernului nr.109/2005 privind transporturile rutiere


În conformitate cu prevederile art.95 din Regulamentul Camerei Deputaţilor, republicat, cu modificările ulterioare, Comisia pentru industrii şi servicii a fost sesizată în fond cu propunerea legislativă pentru completarea art.28 din Ordonanţa de urgenţă a Guvernului nr.109/2005 privind transporturile rutiere, transmisă cu adresa nr.P.l.x 261 din 9 mai 2011, înregistrată la comisie sub nr.23/143/2011 din  9 mai 2011.

În conformitate cu prevederile Constituţiei României, republicată, Camera decizională pentru acestă propunere legislativă este Camera Deputaţilor.

Propunerea legislativă a fost respinsă de Senat în şedinţa din 4 mai 2011.

Propunerea legislativă a fost avizată favorabil de Consiliul Legislativ, cu adresa nr.1557 din 15 decembrie 2010, cu observaţii şi propuneri.


Guvernul, prin actul nr.164 din 24 ianuarie 2011, nu susţine adoptarea acestei propuneri legislative.

Această propunere a fost avizată negativ de Comisia pentru administraţie publică, amenajarea teritoriului şi ecihilibru ecologic şi avizată favorabil de Comisia juridică, de disciplină şi imunităţi cu avizele nr.26/211 din 25 mai 2011, respectiv nr.31/416 din 24 mai 2011.

Propunerea legislativă are ca obiect de reglementare completarea art.28 din Ordonanţa de urgenţă a Guvernului nr.109/2005 privind transporturile rutiere, aprobată cu modificări şi completări prin Legea nr.102/2006, cu modificările şi completările ulterioare, în sensul exceptării de la dobândirea licenţei de transport şi de la prezentarea documentelor justificative în cazul în care vehiculele se deplasează fără încărcătură între vânzător şi cumpărător sau între proprietar şi utilizator, precum şi în cazul efectuării “transportului rutier în interes personal” de către persoanele fizice.



Membrii Comisiei pentru industrii şi servicii au examinat propunerea legislativă în şedinţa din 25 septembrie 2012.



La lucrările comisiei au fost prezenţi 20 deputaţi din totalul de 28 de membri ai comisiei.
La dezbateri a participat, în calitate de invitat, din partea Ministerului Transporturilor şi Infrastructurii
, domnul Lucian Iliescu - secretar de stat .

În urma dezbaterilor, membrii comisiei au hotărât, în unanimitate, respingerea propunerii legislative pentru completarea art.28 din Ordonanţa de urgenţă a Guvernului nr.109/2005 privind transporturile rutiere.


În raport de obiectul şi conţinutul său, propunerea legislativă face parte din categoria legilor ordinare.

PREŞEDINTE,                                      SECRETAR,

                             Iulian Iancu                                      Bogdan Ţîmpău
Consultant parlamentar, Monica Tudor

